Farg‘ona – Moskva reysi yo‘lovchilari yerusti transportida Namangan aeroportiga yetkaziladi. Foto: Uzbekistan Airports «Farg‘ona» aeroportida noqulay ob-havo sharoiti tufayli «Azimut» aviakompaniyasining Moskva – Farg‘ona reysi Namangandagi muqobil aerodromga yo‘l oldi. Uzbekistan Airports xabariga ko‘ra, bortida 100 nafar yo‘lovchi bo‘lgan samolyot mahalliy vaqt bilan soat 06:09 da Namanganga kelib qo‘ndi. A9170 Farg‘ona – Moskva reysi yo‘lovchilari yerusti transportida Namangan aeroportiga yetkaziladi.